Kamjenska biblioteka planuje klětu nowy wobstatk za dźěćiKamjenc
(SN/mwe). Kamjenska měšćanska biblioteka je sej předewzała, wosebje za dźěći ze serbskich gmejnow, kotrež přińdu sej tam knihi a dalše medije wupožčować, klětu mały wobstatk ze serbskimi dźěćacymi a młodźinskimi wudaćemi natwarić. „Móhła sej předstajić, zo so tónle poskitk derje wužije, wšako tójšto Serbow prawidłownje do našeho domu załoži. Bjez poskitka žane naprašowanje“, wjednica Lessingoweje knihownje Marion Kutter našemu wječornikej praji. Rady witani su w bibliotece starši a młódši awtorojo z města a Kamjenskeje wokoliny, kotřiž su njedawno k dwójnemu jubilejej knihownje krótke stawiznički a basnje do wosebiteje „bi-bo-knihi“ zapisali. Wotćišćane su we wudaću k 350. jubilejej Kamjenskeje knihownje a k 85lětnemu jubilejej jeje zaměstnjenja w Lessingowym domje tež němske hrónčka serbskeho awtora Jandytarja Hajnka ze Smječkec ze serbskej sadu: „Tež serbscy čitarjo wołaja: ,Sława knihowni Lessinga!‘“ Knižku dóstanjeće za mały pjenježny dar w bibliotece.
bos_Latn szl_Latn